Nafarroako Parlamentuko Mahaiak, 2021eko irailaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, obesitate morbidoa eta COVID-19a dutenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko irailaren 13an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1.- Nafarroan COVID-19aren zenbat gaixo egon diren ZiUn hilabete bakoitzean obesitate morbidoa ere bazeukatenak, pandemiaren hasieratik.

2.- Nafarroako Gobernuak zer datatan erabaki zuen obesitate morbidodunak txertalehentasuneko talde gisa sailkatzea, adina gorabehera?

Iruñean, 2021eko irailaren 6an

Foru parlamentaria: Cristina Ibarrola Guillén